પ્રાથમીકશાળામાં વાર્તાની પુસ્તીકાઓ દ્વારા ગીજુભાઈ–નાનાભાઈનો અને માધ્યમીકશાળામાં અનુવાદો દ્વારા મૂળશંકરભાઈનો પરીચય થયો કહી શકાય પણ શાપુરમાં જ મારા એક સહાધ્યાયી પંકજ ભટ્ટ દ્વારા લોકભારતીની વાતો સાંભળવા મળેલી. નાનાભાઈ, ‘ભાઈ’, બુચભાઈ, મનુભાઈ વગેરેની વાતો સાંભળીને મને તો ઉડીને લોકભારતીના ખોળે જવા મન થયા કરેલું. નાનાભાઈ તો પુરા સમજાયાય નહોતા, તોય થાય કે હમણાં જાઉં ને હમણાં જ ભણવા લાગુ, એમની કને !!